kardosdrur/scandi-wiki huggingface dataset:
Jan Østervold

Jan Olsen Østervold (født 8. december 1876 i Austevoll, død 10. januar 1945 i New York City) var en norsk sejler, som deltog i OL 1920 i Antwerpen.

Ved OL 1920 deltog Østervold i 12-meter klassen (1907 regel) i båden Atlanta, som hans bror Henrik Østervold ejede og var styrmand på, og da denne båd var eneste deltager, var guldmedaljen sikker, da båden gennemførte de tre sejladser. Deres brødre Ole Østervold og Kristian Østervold udgjorde sammen med Hans Stoermann-Næss, Lauritz Christiansen, Halvor Møgster, Rasmus Birkeland og Halvor Olai Birkeland bådens øvrige besætning.

Referencer 

Sejlsportsfolk fra Norge
Deltagere for Norge ved sommer-OL 1920
Olympiske mestre fra Norge
Ole Østervold

Ole Olai Olsen Østervold (født 14. oktober 1872 i Austevoll, død 25. december 1936 smst) var en norsk sejler, som deltog i OL 1920 i Antwerpen.

Ved OL 1920 deltog Østervold i 12-meter klassen (1907 regel) i båden Atlanta, som hans bror Henrik Østervold ejede og var styrmand på, og da denne båd var eneste deltager, var guldmedaljen sikker, da båden gennemførte de tre sejladser. Heres brødre Henrik Østervold og Kristian Østervold udgjorde sammen med Hans Stoermann-Næss, Lauritz Christiansen, Halvor Møgster, Rasmus Birkeland og Halvor Olai Birkeland bådens øvrige besætning.

Referencer 

Sejlsportsfolk fra Norge
Deltagere for Norge ved sommer-OL 1920
Olympiske mestre fra Norge
Kristian Østervold

Kristian Johan Østervold (født 16. januar 1885 i Austevoll, død 29. juli 1960 i Fitjar) var en norsk sejler, som deltog i OL 1920 i Antwerpen.

Ved OL 1920 deltog Østervold i 12-meter klassen (1907 regel) i båden Atlanta, som hans bror Henrik Østervold ejede og var styrmand på, og da denne båd var eneste deltager, var guldmedaljen sikker, da båden gennemførte de tre sejladser. Deres brødre Ole Østervold og Henrik Østervold udgjorde sammen med Hans Stoermann-Næss, Lauritz Christiansen, Halvor Møgster, Rasmus Birkeland og Halvor Olai Birkeland bådens øvrige besætning.

Referencer 

Sejlsportsfolk fra Norge
Deltagere for Norge ved sommer-OL 1920
Olympiske mestre fra Norge
Veluxfondene

Veluxfondene betegner samarbejdet mellem Villum Fonden og Velux Fonden.
Villum Fonden og Velux Fonden er to selvstændige danske fonde, begge stiftet af Villum Kann Rasmussen.
De har forskellige bestyrelser men deler sekretariat og hjemmeside. Sekretariatet ligger i Søborg.

Projektet "Algoritmer, Data og Demokrati" nyder støtte fra både Villum Fonden og Velux Fonden.

Henvisninger 

Fonde fra Danmark
Hans Stoermann-Næss

Hans Henrik Stoermann-Næss (født 3. november 1886 i Bergen, død 10. december 1958 smst) var en norsk sejler, som deltog i OL 1920 i Antwerpen.

Ved OL 1920 deltog Stoermann-Næss i 12-meter klassen (1907 regel) i båden Atlanta, og da denne båd var eneste deltager, var guldmedaljen sikker, da båden gennemførte de tre sejladser. Henrik Østervold, Jan Østervold, Ole Østervold, Kristian Østervold, Lauritz Christiansen, Halvor Møgster, Rasmus Birkeland og Halvor Olai Birkeland udgjorde bådens øvrige besætning.

Hans Stoermann-Næss dyrkede ud over sejlsport også motorsport, især på is, hvor han konkurrerede i sin Studebaker fra 1916. Erhvervsmæssigt var han først kontorist hos en kulhandler, men siden blev han skibsmægler og blev i den forbindelse formand for Bergens skibsmæglersammenslutning.

Referencer 

Sejlsportsfolk fra Norge
Personer fra Bergen
Deltagere for Norge ved sommer-OL 1920
Olympiske mestre fra Norge
Halvor Møgster

Halvor Olai Larsen Møgster, senere Kolbeinsvik, (født 21. december 1875 i Austevoll, død 22. februar 1950 smst) var en norsk sejler, som deltog i OL 1920 i Antwerpen.

Ved OL 1920 deltog Møgster i 12-meter klassen (1907 regel) i båden Atlanta, og da denne båd var eneste deltager, var guldmedaljen sikker, da båden gennemførte de tre sejladser. Henrik Østervold, Jan Østervold, Ole Østervold, Kristian Østervold, Lauritz Christiansen, Hans Stoermann-Næss, Rasmus Birkeland og Halvor Olai Birkeland udgjorde bådens øvrige besætning.

Referencer 

Sejlsportsfolk fra Norge
Deltagere for Norge ved sommer-OL 1920
Olympiske mestre fra Norge
Rasmus Birkeland

Rasmus Ingvald Birkeland (født 14. april 1888 i Austevoll, død 12. december 1972 smst) var en norsk sejler, som deltog i OL 1920 i Antwerpen.

Ved OL 1920 deltog Birkeland i 12-meter klassen (1907 regel) i båden Atlanta, og da denne båd var eneste deltager, var guldmedaljen sikker, da båden gennemførte de tre sejladser. Henrik Østervold, Jan Østervold, Ole Østervold, Kristian Østervold, Lauritz Christiansen, Halvor Møgster, Hans Stoermann-Næss og hans bror Halvor Olai Birkeland udgjorde bådens øvrige besætning.

Referencer 

Sejlsportsfolk fra Norge
Deltagere for Norge ved sommer-OL 1920
Olympiske mestre fra Norge
Halvor Olai Birkeland

Halvor Olai Birkeland (født 30. oktober 1894 i Austevoll, død 26. juni 1971 i Bergen) var en norsk sejler, som deltog i OL 1920 i Antwerpen.

Ved OL 1920 deltog Birkeland i 12-meter klassen (1907 regel) i båden Atlanta, og da denne båd var eneste deltager, var guldmedaljen sikker, da båden gennemførte de tre sejladser. Henrik Østervold, Jan Østervold, Ole Østervold, Kristian Østervold, Lauritz Christiansen, Halvor Møgster, Rasmus Birkeland (hans bror) og Hans Stoermann-Næss udgjorde bådens øvrige besætning.

Referencer 

Sejlsportsfolk fra Norge
Deltagere for Norge ved sommer-OL 1920
Olympiske mestre fra Norge
Slaget ved Worksop

Slaget ved Worksop var en træfning under Rosekrigene nær byen Worksop, Nottinghamshire den 16. december 1460, i optrækket til Slaget ved Wakefield den 30. december.

Der er ganske lidt klarhed over, hvad der skete under denne begivenhed, og den eneste samtidige beretning kommer fra William Worcester i hans bog Annales rerum Anglicarum, hvori han fortæller (Oversættelse fra latin):I december hævedes parlamentet. Og hertugen af York var, med jarlen af Salisbury og mange tusinde bevæbnede mænd, på vej fra London til York i december 1460, da en del af hans mænd, fortroppen, antageligt, eller måske spejderne... blev afskåret af folk under hertugen af Somerset ved Worsop [Worksop].Somerset havde marcheret fra Corfe Castle, Dorset og var på vej mod nord mod den resterende af Lancaster-hær, som havde været baseret i Hull, inden den flyttede videre til Pontefract. Det vides ikke, hvor mange mænd Beaufort havde ved Worksop, da han havde delt sit kavaleri, og fodfolk ved Exeter for at kunne bevæge sig hurtigere mod nord.

Det antages, at Yorks mænd havde forladt Great North Road for at nå frem til Sandal Castle, dog det uklart, hvorfor de gik via Worksop. Området var under Lancaster-støtters kontrol, hvor det nærmeste område, der var sikkert holdt af York-støtter, var ved Doncaster. Der var omfattende oversvømmelser på det tidspunkt, hvilket ville have gjort rejser vanskelige og svære at finde mad. Der blev afholdt et marked i Worksop hver torsdag, og der kunne være blevet sendt spejdere dertil for at lede efter forsyninger. Den mest sandsynlige årsag ville imidlertid have været at observere de Lancaster-styrker, der befandt sig omkring byen eller for at gøre gengældelse mod Worksop Manor, hvor jarlen af Shrewsbury og hans yngre bror Christopher Talbot var blevet dræbt i Slaget ved Northampton den 10. juli samme år. (Christopher Talbot blev myrdet i 1443 på Caus Castle). Hævn var bestemt en mulighed, da jarlen af Shrewsbury havde fået Richard af Yorks besiddelser i Wakefield i 1459. Også Richard af York havde en personlig vendetta mod Beaufort-familien, lige siden den 2. hertug af Somersets katastrofale håndtering af de sidste felttog i Hundredårskrigen.

Der er ingen fysiske beviser for slaget bortset fra muligvis et stykke af et kranie i Worksop Priory med en klemt pilespids fast fastgjort i den. Det kan ses af offentligheden og ligger i kirkens nordlige skib mod vestenden.

Referencer

Litteratur 
 

Slag under Rosekrigene
Begivenheder i 1460
Tour de France 2023

Tour de France 2023 var den 110. udgave af cykelløbet Tour de France. Løbet begyndte den 1. juli 2023 i Bilbao i den spanske del af Baskerlandet. Løbets sidste etape havde søndag den 23. juli traditionel afslutning på Avenue des Champs-Élysées i centrum af Paris.

Hidtil eneste gang tourens Grand Depart foregik i Baskerlandet var ved løbet i 1992, da San Sebastián var startby.

Løbet blev vundet af den danske rytter Jonas Vingegaard fra  for andet år i træk. Undervejs vandt Vingegaard løbets enkeltstart på . Belgiske Jasper Philipsen vandt pointkonkurrencen. Tadej Pogačar fra  vandt ungdomskonkurrencen og endte på andenpladsen i det samlede klassement. Pogačars holdkammarat Adam Yates tog sig af tredjepladsen.  vandt holdkonkurrencen. Danske Michael Mørkøv () blev løbets Lanterne rouge.

Pengepræmier 
I alt bliver der delt 2.308.200 euro, cirka 17.189.301 danske kroner, ud i præmiepenge i løbet af Tour de France.

Trøjer 
Præmie for hver dag en rytter kører i trøjen
 Den gule førertrøje: 500 euro (med undtagelse af 1. etape)
 Den grønne pointtrøje: 300 euro (med undtagelse af 1. etape)
 Den prikkede bjergtrøje: 300 euro (med undtagelse af 1. etape)
 Den hvide ungdomstrøje: 300 euro (med undtagelse af 1. etape)

Samlet sejr
 Den gule førertrøje: 500.000 euro
 2. plads: 200.000 euro
 3. plads: 100.000 euro
 4. plads: 70.000 euro
 5. plads: 50.000 euro
 6. plads: 23.000 euro
 7. plads: 11.500 euro
 8. til 19. plads: 7.600 euro ned til 1.100 euro
 20. - 160. plads: 1.000 euro 
 Den grønne pointtrøje: 25.000 euro 
 2. plads: 15.000 euro
 3. plads: 10.000 euro
 Den prikkede bjergtrøje: 25.000 euro
 2. plads: 15.000 euro
 3. plads: 10.000 euro 
 Den hvide ungdomstrøje: 20.000 euro 
 2. plads: 15.000 euro
 3. plads: 10.000 euro 
 Holdkonkurrencen: 50.000 euro 
 2. plads: 30.000 euro
 3. plads: 20.000 euro 
 Mest angrebsivrige rytter: 20.000 euro 
 Souvenir Henri Desgrange (først over Col de la Loze på ): 5.000 euro 
Souvenir Jacques Goddet (først over Col du Tourmalet på ): 5.000 euro

Etaper 
 Etapevinder: 11.000 euro.
 Vinder af indlagt spurt i pointkonkurrencen: 1.500 euro
 Mest angrebsivrige rytter: 2.000 euro
 Første ungdomsrytter over målstregen: 500 euro
 Bedste hold (tre første ryttere): 2.800 euro
 Første rytter på toppen af stigning:
 Stigning uden for kategori: 800 euro
 Kategori 1-stigning: 650 euro
 Kategori 2-stigning: 500 euro
 Kategori 3-stigning: 300 euro
 Kategori 4-stigning: 200 euro

Etaperne

Trøjernes fordeling gennem løbet

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Hold og ryttere

Nationalitet og antal på ryttere

Danske ryttere 

* DNF = gennemførte ikke

Startliste

Se også 
 Tour de France Femmes 2023

Referencer

Eksterne henvisninger 
 Officielle hjemmeside
 

 
2023
Dronninglund Sygehus

Aalborg Universitetshospital Dronninglund (tidligere som selvstændigt sygehus Dronninglund Sygehus) var indtil 2015 et sygehus i Dronninglund.

Sygehuset fusionerede i 2007 med de øvrige sygehuse i Region Nordjylland med Aalborg Universitetshospital og var flere gange lukningstruet. Dette blev en realitet i 2015, hvor sygehuset ikke blev inkluderet i regionens sygehusplan og lukkede derefter ned i løbet af efteråret.

Historie 
Hospitalet åbnede i 1885.

Under 2. verdenskrig fungerede sygehuset som behandlingssted for værnemagten, men uden egentlige krigshandlinger under Besættelsen, forblev der plads til danskerne.

I 2007 fusionerede det med Aalborg Universitetshospital, og der opstod der en usikkerhed om, hvorvidt Dronninglund Sygehus fortsat skulle være aktivt. Dette blev dog entydigt i 2008, da sygehuset i Terndrup lukkede. Det fortsatte derfor aktivt indtil 2015, hvor det blev lukket og omdannet til asylcenter. Denne løsning holdt i tre år, og det har siden stået tomt. Brønderslev Kommune har flere gange afvist at købe bygningerne til et sundhedshus som i Skive, Varde og Lemvig.

Afdelinger 
Dronninglund Sygehus havde forskellige afdelinger, som efter lukningen blev flyttet til Hobro, Farsø og Aalborg.

 Akutafdeling (for småskader)
 Medicinsk afdeling (sengeafsnit)
 Sengeafsnit (kortvarig indlæggelse uden medicin)
 Anæstesiafdeling
 Dagkirurgi
 Organkirurgi (Mave-, tarm- og fordøjelseskirurgi)
 Ortopædkirurgi
 Dialyseafsnit
 Kapel
 Øjenklinik

Kilder 

Sygehus
Sygehuse i Region Nordjylland
Politisk hiphop

Politisk hiphop (også kendt som politisk rap) er en stilart fra hiphop som udviklede sig i 1980'erne: Grandmaster Flash and the Furious Five udgav den første velkendte politiske rapsingle i 1982 ved navnet "The Message", hvilket opfordrede talrige hiphop-kunstnere til at adressere sociale/politiske emner.

Den musikalske stilart referer til kunstnere, som har åbenlyse politiske tilknytninger og dagsordener. Den kan også blive brugt til indeholde politiske kunstnere af alle ideologiske striber: sort nationalisme (Public Enemy sammen med tilknytninger Ice Cube og Paris), marxisme (The Coup, Marxman), socialisme (Dead Prez, Immortal Technique) og endda anarkisme (Emcee Lynx).

Referencer 

Hiphop
Ewa Farna

Ewa Farna (født 12. august 1993) er en polsk-tjekkisk sanger, skuespillerinde, model, sangskriver. Hun udgav fem polsksprogede og fire tjekkiske sprogstudiealbum og modtog platin- og guldcertificeringer for dem, både i Polen og Tjekkiet. Farna er den yngste kommercielt succesrige sanger i Tjekkiet. Hun var dommer i den tjekkiske og slovakiske SuperStar i 2013, X Factor (Polen) i 2014, og er i øjeblikket dommer i Idol (Polen).

Biografi 
Farna blev født den 12. august 1993 i en polsk familie bosat i landsbyen Vendryně tæt på Třinec, Tjekkiet. Hun deltog i en polsk grundskole i Vendryně, kunstskole i fem år og et polsk gymnasium i Český Těšín. Hun deltog også i en danseskole og lærte at spille klaver. Farna tiltrak først opmærksomhed efter at have vundet lokale talentkonkurrencer i både Tjekkiet og Polen i 2004 og 2005. Efter at være opdaget af producent Lešek Wronka udgav hun sit debutalbum Měls mě vůbec rád i 2006. Dette blev efterfulgt af at hun vandt Objev roku ("Årets åbenbaring") i 2006 for den nationale musikafstemning Český slavík ("Tjekkisk nattergal"). Hendes andet album, Ticho, der toppede som nummer to i Tjekkiet, og den polske version af hendes debutalbum med titlen Sam na Sam blev udgivet i 2007. Efter en turné blev koncert-dvd'en Blíž ke hvězdám den bedst sælgende. musik-DVD fra 2008 i Tjekkiet. I begyndelsen af 2009 blev den polske version af hendes andet album udgivet som Cicho. I 2010 blev Ewa også inkluderet i en episode af "Hela w opalach".

Hendes næste album, Virtuální, blev udgivet den 26. oktober 2009, og hendes 2009-2010 turné Buď Virtuální startede den 3. november 2009 i Brno og lukkede i Prag den 6. december 2009. [3] Den internationale del af turen dækkede også Polen og Slovakiet. I 2010 blev Farnas polske album "EWAkuacja" udgivet. Albummet modtog mange priser inklusive "Viva comet 2011" priser for både singler og hele albummet. Singlerne fra "EWAkuacja" er "Ewakuacja", "Bez Lez" og senere i 2011 "Nie przegap". 2011 var året for Evas 18-årsdag, så der blev afholdt fødselsdagskoncerter, en i Tjekkiet med en DVD "18 Live" og en i Polen med en DVD "Live, niezapomniany koncert urodzinowy". I oktober 2013 kom Farnas store comeback med sit album "(W) Inna?" forårsagede forvirring. Mange forvekslede titlen som en henvisning til Farnas bilulykke i 2012. I 2014 blev Evas tjekkiske single "Leporelo" sammen med en musikvideo og sangen "Lesek" om hendes manager Lesek Wronka udgivet.

Diskografi

Singler

Priser 
2008

 Srebrne Spinki-pris tildelt af den polske republikks generalkonsul i Ostrava for musikalske succeser og fremme af polsk mindretal fra Zaolzie.

2009

 plads i Opole Festival (Superjedynki): Årets album - "Cicho"
 plads i Sopot Hit Festival: Polsk sommer om sommeren - "Cicho"

Referencer 

Personer fra Polen
Personer fra Tjekkiet
Helle Barth

Helle Barth (født 28. maj 1963) er en dansk bibliotekar og lokalpolitiker fra partiet Venstre, som var borgmester i Dragør Kommune fra 1. juni 2021 til 31. december 2021. Hun afløste partifællen Eik Dahl Bidstrup, der tiltrådte jobbet som formand for fagforeningen Krifa. Efter kommunalvalget i 2021 gik borgmesterposten videre til Kenneth Gøtterup fra Det Konservative Folkeparti.

Helle Barth har siddet i byrådet siden 2010. I sit civile erhverv er hun ansat som bibliotekar og underviser i informationssøgning ved Danmarks Medie- og Journalisthøjskoles afdeling i Emdrup.

Referencer 

Kommunalbestyrelsesmedlemmer fra Venstre
Bibliotekarer fra Danmark
Borgmestre i Danmark 2018-2021
Borgmestre fra Venstre
Megan Thee Stallion

Megan Jovon Ruth Pete (født 15. februar 1995), kendt professionelt som Megan Thee Stallion, er en amerikansk rapper, sanger og sangskriver. Hun kommer oprindeligt fra Houston i Texas, hvor hun fik opmærksomhed, da videoer af hendes freestyle blev populære på sociale medieplatforme såsom Instagram. Megan Thee Stallion skrev kontrakt med 300 Entertainment i 2018, hvor hun udgav mixtapen Fever (2019) og EP'en Suga (2020), som begge nåede top ti på Billboard 200.

Hun udgav sit debutalbum Good News (2020), som modtog kritikerros og optrådte på flere lister over bedste album ved årets udgang. Hun fik sin første og anden nummer et-single på den amerikanske Billboard Hot 100 med remixet af hendes sang "Savage" (med Beyoncé) og hendes gæsteoptræden på Cardi B's single "WAP"; hvoraf sidstnævnte var hendes første nummer et i flere andre lande, samt Billboard Global 200-hitlisten. I 2021 gæsteoptrådte hun sammen med Doja Cat på remixet af Ariana Grandes single "34+35", som nåede nummer to på Billboard Hot 100. Hun fulgte dette med sit opsamlingsalbum Something for Thee Hotties (2021), som nåede top ti på Billboard 200, og affødte singlen "Thot Shit", som nåede top tyve i USA og blev nomineret til en Grammy for Bedste rap-præstation.

Gennem sin karriere har Megan Thee Stallion modtaget adskillige priser, herunder seks BET Awards, fem BET Hip Hop Awards, fire American Music Awards, to MTV Video Music Awards, en Billboard Women in Music Award og tre Grammy Awards. Ved Grammy Award showet i 2021 blev hun den anden kvindelige rapper til at vinde for bedste nye kunstner efter Lauryn Hill i 1999. I 2020 udnævnte Time Magazine hende til en af de 100 mest indflydelsesrige personer i verden på deres årlige liste.

Diskografi 
 Good News (2020)
 Traumazine (2022)

Referencer

Eksterne henvisninger 

 

Rappere fra USA
Personer fra San Antonio
Supersonus

Supersonus er en slægt af løvgræshopper i ordenen Orthoptera (græshopper), der først blev beskrevet i 2014. Slægten indeholder tre arter, der er endemiske for regnskoven i Sydamerika. Navnet er en hentydning til det faktum, at hannerne for at tiltrække hunnerne producerer en meget højfrekvent lyd, der kan nå 150 kHz (kun ved hjælp af højre vinge). Dette er blevet betragtet som den højeste frekvens produceret i dyreriget. Lyden er uhørlig for det menneskelige øre, som kun er i stand til at registrere op til 20 kHz.

Habitat 

Supersonus-arter lever i tropiske til lave regnskovmiljøer i højder mellem 10-15 m over skovbunden, ofte et par meter under skovkronen. De lever på og blandt epifytiske vækster så som bromelia (ananas) og orkideer på træstammer og grene.

Supersonus aequoreus er udbredt på øerne Gorgona og Gorgonilla i Gorgona National Natural Park (PNN), som ligger isolerede 35 km ud for det colombianske kystland. Øens regnskov svarer til fastlandet med en gennemsnitlig årstemperatur på 26 °C og en nedbør på i gennemsnit 6.891 mm.

Supersonus piercei er udbredt fra Perico-vandskellet omkring det lille samfund El Salto i Valle del Cauca-departementet på det colombianske fastland. Ligesom regnskoven i National Natural Park (PNN) Gorgona er skoven her en lavlands tropisk regnskov, men ligger ved de vestlige kanter af Andesbjergene, hvilket resulterer i mere regn og større temperaturudsving. Nedbørsmængder er i vandskelområdet mellem 4.000-10.000 mm, og temperaturen svinger mellem 18-25 °C årligt.

Supersonus undulus er udbredt i et regnskovsmiljø i lavlandet ved Tinalandia, i et privat skovreservat mellem Quito og Santo Domingo de los Colorado i Pichincha-provinsen. Regnskovens ligger i 600 meters højde, den højeste af de tre befolkningshabitater med en skov, der er typisk for de vestlige Andes-skråninger.

Noter 

Sydamerika
Arak (drik)

Se også arak

Arak eller araq () er en anis baseret alkoholisk drik, der stammer fra landene i det østlige middelhav og de nordafrikanske lande.

Alkoholiske drikke
Tour de la Mirabelle 2021

Tour de la Mirabelle 2021 er den 18. udgave af det franske etapeløb Tour de la Mirabelle. Cykelløbets prolog og tre etaper bliver kørt i departementet Meurthe-et-Moselle, og har en samlet distance på 530 km med 5582 højdemeter. De bliver kørt fra 27. til 30. maj 2021 med start i Tomblaine og mål i Damelevières. Løbet er en del af UCI Europe Tour 2021. Den oprindelige 18. udgave blev i 2020 aflyst på grund af coronaviruspandemien.

Etaperne

Samlede stilling

Hold og ryttere

Referencer

Eksterne henvisninger 
 
 

2021
UCI Europe Tour 2021
Albert Capellas

Albert Capellas Herms (Avinyó, 1 oktober 1967) er en spansk fodboldtræner, som senest var cheftræner for den danske superligaklub FC Midtjylland. Han var tidligere U/21-landstræner for Danmark. Han har tidligere blandt andet været ungdomstræner i FC Barcelona, assistenttræner i Brøndby IF og assistenttræner i Borussia Dortmund. 

Capellas blev præsenteret den 24. august 2022 i Herning som FC Midtjyllands nye cheftræner på en tre årig aftale som afløser for Bo Henriksen. Han begyndte sin trænergerning på en grusbane i Spanien, hvor han trænede piger og drenge og fandt ud af han ville være træner.

Fodboldtrænere fra Spanien
Fodboldtrænere fra FC Midtjylland
Alpes Isère Tour 2021

Alpes Isère Tour 2021 var den 30. udgave af det franske etapeløb Alpes Isère Tour. Cykelløbets fem etaper blev kørt i departementet Isère, og habde en samlet distance på 780 km. De blev kørt fra 19. til 23. maj 2021 med start i Charvieu-Chavagneux og mål i Crolles. Løbet var en del af UCI Europe Tour 2021. Den oprindelige 30. udgave blev i 2020 aflyst på grund af coronaviruspandemien.

Samlet vinder blev den hollandske rytter Sjoerd Bax, mens danske Anthon Charmig fra  endte på andenpladsen. Nils Lau Nyborg Broge fra  vandt løbets sprintkonkurrence.

Etaperne

1. etape

2. etape

3. etape

4. etape

5. etape

Samlede stilling

Hold og ryttere

Danske ryttere 

* DNF = gennemførte ikke

Referencer

Eksterne henvisninger 
 
 

2021
UCI Europe Tour 2021